32004R0323
L 058/14
JURNALUL OFÍCIAL AL UNIUNII EUROPENE
REGULAMENTUL (CE) NR. 323/2004 AL COMISIEI
din 25 februarie 2004
de adaptare a Regulamentului (CEE) nr. 1686/72 ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 57 alineatul (2),
întrucât:
(1)
Articolul 3 alineatul (4a) din Regulamentul (CEE) nr. 2358/71 al Consiliului din 26 octombrie 1971 privind organizarea comună a pieței semințelor (1) stabilește un mecanism de stabilizare a producției de semințe de orez și de alte semințe decât cele de orez, în scopul stabilirii unei cantități maxime ce va putea beneficia de ajutor pentru producție și a principiului de repartizare a acestei cantități maxime între statele membre.
(2)
Regulamentul (CEE) nr. 1686/72 al Comisiei din 2 august 1972 de stabilire a unor norme privind ajutorul în sectorul semințelor (2) stabilește cantitățile maxime respective de semințe de orez și de alte semințe decât cele de orez pentru Comunitate și pentru fiecare stat membru.
(3)
Având în vedere aderarea la Comunitate la 1 mai 2004 a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, este necesar să se fixeze cantitatea maximă de semințe de orez și de alte semințe decât cele de orez, care vor putea beneficia de ajutor în Comunitatea extinsă, precum și cantitățile alocate fiecărui stat membru. Cantitățile avute în vedere la calcularea cantităților maxime sunt cele comunicate de către statele membre Comisiei.
(4)
Semințele de orez recoltate într-un anumit an de comercializare sunt utilizate în mod normal pentru a însămânța suprafețele destinate producției de orez nedecorticat și a semințelor de orez pentru următorul an de comercializare. Cantitatea de semințe utilizate în cadrul Comunității pentru a însămânța un hectar este de 0,2 tone. Pentru a însămânța suprafața de bază totală de 436 345 hectare (433 123 ha + 3 222 ha), este necesară o cantitate maximă de 87 269 de tone.
(5)
Regulamentul (CE) nr. 1686/72 trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CEE) nr. 1686/72 se modifică după cum urmează:
1.
În articolul 3 alineatul (1), primul paragraf se înlocuiește cu următorul text:
„De la 1 iulie 2004 se stabilește, pentru alte semințe decât cele de orez, o cantitate maximă de 332 841 de tone pe an care va putea beneficia de ajutor în Comunitatea Europeană, repartizată pe fiecare stat membru producător în felul următor:
Belgia
10 077 tone
Republica Cehă
9 124 tone
Danemarca
93 697 tone
Germania
31 654 tone
Estonia
379 tone
Grecia
3 846 tone
Spania
23 976 tone
Franța
52 981 tone
Irlanda
1 016 tone
Italia
18 822 tone
Cipru
305 tone
Letonia
1 086 tone
Lituania
1 090 tone
Luxemburg
865 tone
Ungaria
7 772 tone
Malta
300 tone
Țările de Jos
35 856 tone
Austria
769 tone
Polonia
5 800 tone
Portugalia
300 tone
Slovenia
369 tone
Slovacia
862 tone
Finlanda
5 853 tone
Suedia
8 132 tone
Regatul Unit
17 910 tone.”
2.
În articolul 3a alineatul (1), primul paragraf se înlocuiește cu următorul text:
„De la 1 iulie 2004 se stabilește, pentru semințele de orez, o cantitate maximă de 87 269 de tone pe an care va putea beneficia de ajutor în Comunitatea Europeană, repartizată pe fiecare stat membru producător în felul următor:
Spania
29 625,613 tone
Franța
3 031,861 tone
Grecia
1 472,618 tone
Ungaria
644,400 tone
Italia
50 242,268 tone
Portugalia
2 252,240 tone.”
Articolul 2
Prezentul regulament intră în vigoare la 1 mai 2004, sub rezerva intrării în vigoare a Tratatului de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.
Se aplică până la sfârșitul anului de comercializare 2004/2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 februarie 2004.